ང་ཚོའི་ད་ལྟའི་སློབ་ཆེན་འཚོ་བའི་ནང་རིག་གནས་གླེང་སྟེགས་གཟུག་མི་ཆོག་ཅིང་སྤྱི་ཕན་ལ་གཞོལ་བའི་རྩ་འཛུགས་ཀྱང་ཡོད་མི་རུང་ལ།ཐུན་མོང་གི་མོས་པ་ལྟར་བྱེད་སྒོ་སྤེལ་ཁག་པོ་ཡིན།དུས་ངེས་མེད་དུ་སྤྱི་པའི་བདེ་སྲུང་མི་སྣའི་འདྲི་གཅོད་དང་ལེན་བྱ་དགོས་ཤིང་།སློབ་གྲོགས་ཕན་ཚུན་བར་ལྐོག་གྱུར་རང་བཞིན་གྱི་གསང་བའི་ལྟ་རྟོག་དར་འདུགམ་ཟད།བརྩེ་དུངས་ལ་ངར་ཤུགས་མེད་ཅིང་ལང་ཚོའི་གསོན་ཤུགས་ཟད་ནས་དོགས་སློང་དང་སྙིང་སྟོབས་ཉམས་པའི་ཚུལ་དུ་གནས།སྣང་ཚུལ་འདི་ནི་རང་ཉིད་ཚུད་པའི་དེང་རབས་བོད་ཕྲུག་སློབ་ཆེན་པ་སྤྱི་བྱིངས་ཀྱི་སློབ་ཆེན་འཚོ་བ་རེད།འཚོ་སྟངས་འདི་ནི་རྒྱལ་གཅེས་ཏང་བཀུར་དང་ཀླད་པ་བཀྲུ་བའི་སློབ་གསོས་ཡུན་རིང་རྒྱུན་བསྲིངས་ཀྱི་བག་ཆགས་རིམ་འགྱུར་ཁྲོད་བསྐྱེད་པ་ཡིན་ཏེ།སློབ་མ་རེ་རེའི་སྒེར་ཚུགས་འཐོབ་རེའི་ས་བོན་རྨེག་མེད་བཏང་ནས་ཉམས་ཞན་དུ་བཟོས་རྗེས།སྤྱི་ཚོགས་བརྟན་བརླིང་བཟོ་ཐབས་ཡ་མེད་པ་དང་།ཐབས་མཁས་ཀྱིས་ཉམ་ཆུང་བའི་སློབ་མ་ཚོ་ཁེ་ཕན་རིང་ལུགས་པ་རྐྱང་པའི་མི་རུ་བསྐྱེད་བསྲིངས་བྱ་ཐབས་རེད།